ADVANC จับมือ บขส.นำร่องให้บริการ “บขส.Free Wifi on Bus by AIS”
ADVANC จับมือ บขส.นำร่องให้บริการ "บขส.Free Wifi on Bus by AIS" ด้วยเครือข่าย 3G/4G หวังอำนวยความสะดวกให้ผู้โดยสารรถ บขส.
14 ก.ค. 2559

นายวีรชัย พัชโรภาสวงค์ ผู้ช่วยกรรมการผู้อำนวยการอาวุโส ส่วนงานการตลาดและงานขาย กลุ่มลูกค้าองค์กร บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า บริษัทได้รับความไว้วางใจจาก บริษัท ขนส่ง จำกัด หรือ บขส. ร่วมนำร่องเปิดให้บริการโครงการ “บขส. Free Wifi on Bus by AIS”
โดยนำเทคโนโลยีเครือข่ายดิจิทัล 3G/4G ที่ครอบคลุมที่สุดในประเทศ มาสนับสนุนการให้บริการรถสาธารณะ และยกระดับการบริการด้านระบบคมนาคมขนส่ง เพื่ออำนวยความสะดวกให้ผู้โดยสารรถ บขส. สามารถใช้สมาร์ทโฟนเชื่อมต่อโลกออนไลน์ ติดต่อสื่อสารกับคนที่คุณรักหรือทำธุรกรรมบนมือถือได้ตลาดการเดินทางผ่านเครือข่าย Wifi
ทั้งนี้ เอไอเอสมีความมุ่งมั่นอย่างยิ่ง ที่จะนำโครงข่ายดิจิทัล มาสนับสนุนและเสริมขีดความสามารถการให้บริการและการแข่งขันให้แก่ภาครัฐและเอกชน ก้าวสู่การเปลี่ยนผ่าน หรือ Digital Transformation อันจะเป็นการร่วมผลักดันประเทศสู่ Thailand 4.0